Sportsklubben Grane (Oslo)

Denne artikkelen omhandler arbeideridrettslaget Grane fra Oslo. Klubben må ikke forveksles med Grane, Nordstrand som vant det første norgesmesterskapet i fotball. Grane har også andre betydninger.

Sportsklubben Grane (stiftet 12. juni 1931) var et norsk idrettslag fra Grønland i Oslo. Klubben var medlem av Arbeidernes Idrettsforbund i årene før andre verdenskrig.

I norgesmesterskapet i fotball i 1945 spilte Grane seg gjennom kvalifiseringsrundene ved å slå Trygg 3-1 og Sagene 3-2. I første ordinære runde tapte klubben imidlertid hele 14-0 mot Fredrikstad.

15. februar 1946 slo klubben seg sammen med to andre tidligere arbeideridrettslag, Sportsklubben Brage og Sportsklubben Varden, og dannet Vahl Sportsklubb.

Referanser

Idrettslag i Oslo
Tidligere fotballag i Norge
Tidligere bandyklubber i Norge
Idrettslag etablert i 1931
Fotballag etablert i 1931
Idrettslag opphørt i 1946
Grønland (Oslo)
Sport i Norge i 1931
Sport i Norge i 1946